**ΣΥΛΛΟΓΟΣ ΥΠΑΛΛΗΛΩΝ Κ.Υ. ΥΠΟΥΡΓΕΙΟΥ ΠΑΙΔΕΙΑΣ**

**email:syllogos@minedu.gov.gr** //**www.sykyp.gr** Γρ. 044, τηλ. 3442057-58 fax.3442513

Ανδρέα Παπανδρέου 37 Μαρούσι Τ.Κ. 15180

 **Προς: Υπουργό ΥΠ.Π.Ε.Θ. κ. Νίκο Φίλη**

 **Αν. Υπουργό Δ/κης Μετ/σης κ. Χ. Βερναρδάκη**

 **Γενικό Γραμματέα ΥΠ.Π.Ε.Θ. κ. Ι. Παντή**

 **Α.Δ.Ε.Δ.Υ. Π.Ο.Σ.Υ.Π.**

 **Μέλη μας**

**Ψήφισμα Έκτακτης Γενικής Συνέλευσης Υπαλλήλων Κ.Υ. Υπουργείου Παιδείας**

Η Έκτακτη **Γενική Συνέλευση των Υπαλλήλων Κ.Υ. του Υπουργείου Παιδείας** συνήλθε σήμερα **Τετάρτη 11 Μαΐου 2016,** και ώρα 10.00 πμ στην αίθουσα πολλαπλών χρήσεων Ζακλίν ντε Ρομιγύ του Υπουργείου Παιδείας, Έρευνας και Θρησκευμάτων.

Μόνο θέμα της ΕΓΣ υπήρξε η, για μία ακόμη φορά, επιχειρούμενη τροποποίηση του οργανισμού της ΚΥ, ο οποίος, κατά έγκυρες πηγές, θέτει, μεταξύ άλλων, εν αμφιβόλω το αμετάθετο όσων εργάζονται σε αυτή, ζήτημα κομβικής σημασίας για όλα τα μέλη του Συλλόγου. Διότι, κατάργηση του αμετάθετου σημαίνει κατάργηση της ελάχιστης ασφάλειας-σιγουριάς της ζωής και της καθημερινότητάς μας, αφού η όποια υπηρεσιακή μας δραστηριότητα θα τίθεται αυτομάτως στο μικροσκόπιο της εκάστοτε πολιτικής ηγεσίας. Και, εάν μη αρεστή, η δαμόκλειος σπάθη μετακίνησης ανά την επικράτεια για «υπηρεσιακές ανάγκες» θα κραδαίνεται προς «σωφρονισμό».

Κατόπιν αυτών, οι βασικές **αμετακίνητες** θέσεις του Συλλόγου μας, είναι:

1. **Αυτόνομος Οργανισμός της Κεντρικής Υπηρεσίας του Υπουργείου μας**, ώστε να ενισχυθεί το έργο της, λαμβάνοντας υπόψη το διακριτό της ρόλο και την ιδιαιτερότητα της αποστολής της-σε αντιδιαστολή με τις εξίσου διακριτές αρμοδιότητες, αποστολή και στοχοθεσία των Περιφερειακών Υπηρεσιών,
2. Πρόσκληση προς το ΔΣ της Ομοσπονδίας για **ακύρωση απόφασης** του 31ου Συνεδρίου της-με την ορθή διοικητική διαδικασία, που διατυπώνει ως «αταλάντευτη θέση για αμιγή και ενιαίο οργανισμό του Υπουργείου Παιδείας (Κεντρικής Υπηρεσίας και Περιφερειακών Υπηρεσιών)»,
3. **Καμία μείωση οργανικών θέσεων στην Κεντρική Υπηρεσία**,
4. Πλήρωση θέσεων ευθύνης **μόνον από διοικητικούς υπαλλήλους**,
5. Κάλυψη κενών οργανικών θέσεων με διορισμούς ή μετατάξεις